CELEX: 32020D2167
Language: ro
Date: 2020-12-17 00:00:00
Title: Decizia de punere în aplicare (UE) 2020/2167 a Comisiei din 17 decembrie 2020 de modificare a Deciziei de punere în aplicare (UE) 2016/1918 privind anumite măsuri de salvgardare cu privire la boala cașectizantă cronică a cervidelor pentru a prelungi perioada de aplicare a acesteia [notificată cu numărul C(2020) 8802] (Text cu relevanță pentru SEE)

21.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 431/70
               
            
         DECIZIA DE PUNERE ÎN APLICARE (UE) 2020/2167 A COMISIEI
         din 17 decembrie 2020
         de modificare a Deciziei de punere în aplicare (UE) 2016/1918 privind anumite măsuri de salvgardare cu privire la boala cașectizantă cronică a cervidelor pentru a prelungi perioada de aplicare a acesteia
         
            
               [notificată cu numărul C(2020) 8802]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (1), în special articolul 4 alineatul (2),
         întrucât:
         
                     (1)
                  
                  
                     Regulamentul (CE) nr. 999/2001 stabilește norme pentru prevenirea, controlul și eradicarea encefalopatiilor spongiforme transmisibile (EST) în Uniune. El se aplică producției și introducerii pe piață a animalelor vii și a produselor de origine animală și, în anumite cazuri specifice, exportului acestora. Regulamentul prevede, printre altele, adoptarea unor măsuri de salvgardare în eventualitatea apariției unor focare de EST.
                  
               
                     (2)
                  
                  
                     Decizia de punere în aplicare (UE) 2016/1918 a Comisiei (2) prevede anumite măsuri de salvgardare cu privire la boala cașectizantă cronică a cervidelor (BCC). Această decizie a fost adoptată ca urmare a depistării a șase cazuri de BCC la cervide în Norvegia în 2016: patru la reni și două la elani. Este prima dată când BCC a fost depistată în Europa, fiind vorba de primele cazuri naturale întâlnite la reni în lume.
                  
               
                     (3)
                  
                  
                     În perioada ianuarie 2017-septembrie 2020, Norvegia a informat Comisia și statele membre cu privire la alte șaisprezece cazuri de BCC depistate la reni sălbatici, alte cinci cazuri de BCC depistate la elani sălbatici și un caz de BCC depistat la un cerb roșu. În 2018, Finlanda a depistat primul caz de BCC din Uniune și un alt caz în noiembrie 2020. Suedia a depistat trei cazuri în 2019 și un alt caz în septembrie 2020. Toate cazurile de BCC din Finlanda și Suedia au fost depistate la elani sălbatici.
                  
               
                     (4)
                  
                  
                     Capitolul A partea III punctul A din Anexa III la Regulamentul (CE) nr. 999/2001 prevede un program de monitorizare pe trei ani a BCC, care acoperă perioada cuprinsă între 1 ianuarie 2018 și 31 decembrie 2020. Cu toate acestea, colectarea datelor va continua, parțial, pe tot parcursul anului 2021, în conformitate cu specificațiile tehnice ale programului de monitorizare, pentru a obține, în cele din urmă, un set de date mai mare. Prin urmare, nu se preconizează ca evaluarea științifică a rezultatelor programului de monitorizare, care va fi necesară pentru elaborarea viitoarelor opțiuni de politică privind BCC, să fie disponibilă până în 2022.
                  
               
                     (5)
                  
                  
                     La 11 noiembrie 2019, Autoritatea Europeană pentru Siguranța Alimentară a publicat avizul științific „Update on Chronic Wasting Disease (CWD) III” [Actualizare privind boala cașectizantă cronică a cervidelor (BCC) III] (3) (aviz EFSA). Cu toate acestea, este necesar mai mult timp pentru a se analiza modul în care concluziile și recomandările formulate în avizul EFSA ar trebui să se reflecte în normele Uniunii.
                  
               
                     (6)
                  
                  
                     Ținându-se cont de faptul că s-au depistat noi cazuri de BCC în Norvegia, Finlanda și Suedia, în așteptarea rezultatelor programului de monitorizare pentru BCC pe trei ani și a evaluării științifice a rezultatelor programului de monitorizare, care se preconizează că va fi disponibilă în 2022 și ținându-se cont de faptul că este necesar mai mult timp pentru a reflecta asupra avizului EFSA, perioada de aplicare a Deciziei de punere în aplicare (UE) 2016/1918 trebuie să se prelungească până la 31 Decembrie 2022.
                  
               
                     (7)
                  
                  
                     Prin urmare, Decizia de punere în aplicare (UE) 2016/1918 trebuie modificată în consecință.
                  
               
                     (8)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            La articolul 4 din Decizia de punere în aplicare (UE) 2016/1918, data de „31 decembrie 2020” se înlocuiește cu data de „31 decembrie 2022”.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 17 decembrie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO L 147, 31.5.2001, p. 1.
         
            (2)  Decizia de punere în aplicare (UE) 2016/1918 a Comisiei din 28 octombrie 2016 privind anumite măsuri de salvgardare cu privire la boala cașectizantă cronică a cervidelor (JO L 296, 1.11.2016, p. 21).
         
            (3)  https://doi.org/10.2903/j.efsa.2019.5863